1185-чу шарахь половцашна дуьхьала новгород-северски эла Игорь Святославич тIамца вахаран хьокъехь язйина ю и исбаьхьа произведени. Игоран боламехь дакъалоцуш цуьнан ваша трубчевски а, курски а эла Всеволоддий, Путивлера воI Владимиррий, Рыльскера йишин воI эла Святослав Ольговиччий а хилла. Ипатьевский, Лаврентьевский шертептаршкахь а бу и болам буьйцуш. «Игоран полкан хьокъехь дош» 1185 шеран чаккхенний, 1187 шарний юккъехь кхоьллина ду. Цуьнан авторх дерг хIинца а къаьстина даьлла дац. Амма цхьаъ ду билггала хууш: и стаг черниговхо я киевхо хуьлда, дружинник я эло шена гергаозийнарг хуьлда, – иза дешна а, шен заманан литература, халкъан барта кхолларалла дика евзаш а хилла. Цунна деза хилла дерриг а оьрсийн халкъан хьашташ, оьрсийн массо а мехкийн дезарш. Вовшашца тIемаш бечу элашна нийса кхетам баларан Iалашонехьа дерзадо «Дешан» авторо Игоран эскарийн эшаран масал. Вовшашца бен тIемаш дIа а баьхна, оьрсийн латта балех хьалхадак- кхарехьа кхойкху цо уьш.